stanford-oval/wikipedia huggingface dataset:
JONAH

| --- | --- |

 מדינה:  ארצות הברית 
 תקופת הפעילות:  1999–2019 (כ־20 שנה) 
 
JONAH (ראשי תיבות של Jews Offering New Alternatives for Healing, "יהודים מציעים חלופות לריפוי") היה ארגון יהודי-אמריקאי שהציע טיפולי המרה לגברים שהיו מעוניינים בשינוי נטייתם המינית. שאיפת הארגון הייתה "לחנך את הקהילות היהודיות ברחבי העולם שגורמים חברתיים, תרבותיים ורגשיים הם אלה המובילים למשיכות חד מיניות". מנהיגי הארגון לא הסכימו עם הקונצנזוס המדעי שקבע כי נטייה מינית שאינה הטרוסקסואלית אינה הפרעה נפשית.
JONAH נוסד בשנת 1999 בג'רזי סיטי, ניו ג'רזי על ידי שני זוגות נשואים, תיאודור ואיליין ברק וארתור וג'יין גולדברג. הם הקימו את הארגון לאחר שגילו שבניהם הומוסקסואלים. ארתור גולדברג הוה אחראי כספים לשעבר של "האגודה הלאומית למחקר וטיפול בהומוסקסואליות" (אנ'). במהלך המשפט נגד JONAH ב-2014, נחשף כי רישיונו של גולדברג כיועץ מקצועי מוסמך במועצה נשלל ב-2011, משום שלאגודה האמריקאית לפסיכותרפיה נודע כי גולדברג שיקר בבקשתו בכך שלא חשף את הרשעתו בפלילים כמנהל אג"ח עירוני בוול סטריט. בשנת 2000, הארגון סיפק ספרות והסברה ליהודים הומוסקסואלים וביסקסואלים, ולמשפחותיהם בניו יורק, ניו ג'רזי וקונטיקט, תוך פרסום השיטות כביכול שלהם להפחית ולחסל הומוסקסואליות. JONAH הפך בסופו של דבר לתאגיד ללא מטרות רווח. מאז הוא התרחב וכלל חברים בארצות הברית, ישראל, קנדה ומדינות שונות באירופה.
בשנת 2015 נקבע במשפט שהיווה ציון דרך כי הטענות של JONAH בדבר המסוגלות לשינוי נטייה מינית היוו הונאה צרכנית (אנ'). הארגון חויב לשלם פיצויים לתובעים ולהיסגר תוך שלושים יום. 11 ימים לאחר פסק הדין הקימו מייסדי הארגון ארגון טיפולי המרה חדש בשם JIFGA (ראשי תיבות של Jewish Institute for Global Awareness, "המכון היהודי למודעות גלובלית"), תוך שימוש בנכסים ובמשאבים הארגוניים. ביוני 2019, שופט בניו ג'רזי הורה ל-JIFGA להיסגר תוך שלושים יום ולשלם 3.5 מיליון דולר לקורבנות.
חלק מהטיפולים כללו בין היתר התפשטות של המטפלים והמטופלים, ואף "חיבוק אבהי" ממושך (Touch Therapy). בנוסף, דווח כי במהלך הטיפולים התבקשו המטופלים לעמוד בעירום מול מראה, או אף לעמוד במעגל, בטיפול קבוצתי, כאשר כולם עירומים. במקרים אחרים, הוכרחו המטופלים לחלל תמונות של אימותיהם.
בישראל

ישנם דיווחים כי מטפלים שעבדו עם הארגון מצאו מקלט לעבודתם בישראל, תחת ארגון שהתקרא People Can Change (PCC).
ראו גם

עצת נפש
לקריאה נוספת

"אם זה לא שבור, אל תתקן את זה": טיפולי המרה – ניתוח מהזווית המשפטית, מתוך זכויות הקהילה הגאה בישראל (התייחסות בפרק ד: דרכים משפטיות אפשריות להתייחסות לטיפולי המרה בישראל, עמוד 703)
הערות שוליים

↑  "Mission Statement". JONAH, Jews Offering New Alternatives for Healing. אורכב מ-המקור ב-13 בספטמבר 2015. {{cite web}}:  (עזרה)
↑  Khazan, Olga (3 ביוני 2015), "Can Sexuality Be Changed?", The Atlantic, נבדק ב-30 בדצמבר 2016 {{citation}}:  (עזרה)
↑  Pappas, Stephanie (27 בנובמבר 2012), 5 Things You Should Know About Gay Conversion Therapy, נבדק ב-30 בדצמבר 2016 {{citation}}:  (עזרה)
↑  Berk, Elaine Silodor (2007). "Is Homosexuality Natural, Healthy and Good?". JONAH, Jews Offering New Alternatives to Homosexuality. אורכב מ-המקור ב-2 במרץ 2015. נבדק ב-3 ביוני 2014. {{cite web}}:  (עזרה)
↑  SPLC, Jury in SPLC suit finds gay 'conversion' program is unconscionable and fraudulent, מדיום, ‏25 ביוני 2015 (באנגלית)
1 2  מאט ליבוביץ', בארה"ב נלחמים ב"טיפולי ההמרה" בקרב החרדים, באתר זמן ישראל, 25 ביולי 2019
↑  צביקה קליין, ארגון יהודי יפצה הומואים שעברו אצלו ”טיפולי המרה“, באתר nrg
↑  JONAH's "Ex-Gay" Psychological Striptease, נבדק ב-2022-01-01
↑   דניאל אסתרין, מטפלים הקשורים לארגון יהודי להמרת הומואים שנסגר בארה"ב מצאו מקלט בישראל, באתר הארץ, 4 בפברואר 2016
↑  טיפולי המרה בישראל ובעולם: מבט משווה, באתר hebarb.csmd.huji.ac.il
בר-קיימא לתרבות, אמנות, מוסיקה ושלום

| --- | --- |

בר-קיימא לתרבות, אמנות, מוסיקה ושלום
 פעילות:  ליווי פרויקטים וארגונים בתחום התרבות מרעיון ועד לעצמאות
 התאגדות:  2006
 מדינה:  ישראל
 מטה הארגון:  ירושלים 
 מקום פעילות:  ירושלים
 חברים:  50
 יושב ראש:  ניסים מוסק
 מנכ"ל:  נועם כוזר
 מנהל פעילות:  לידיה מלטין
 עובדים:  ריינהרד "סואבה" סטו
 תקופת הפעילות:  2006–הווה (כ־19 שנים)
 נוצר מתוך:  דיוואן (פאב)
 barkayma.org
 
בר-קיימא לתרבות, אמנות, מוסיקה ושלום (ע"ר) היא עמותה ירושלמית, הפועלת בתחום התרבות בירושלים, במטרה לאפשר סביבה מוגנת ותומכת להקמה והפעלה של פרויקטים קבוצתיים ורב-תחומיים משלב הרעיון ועד ליציאה לעצמאות. העמותה מספקת תשתית ביורוקרטית, משפטית, ארגונית ושיווקית, עם ייעוץ וליווי לפרויקטים בתחום התרבות, וכן מפתחת כלי ארגון, ניהול וביטוי שיתופיים ואינטרנטיים.
מטרת העמותה היא לאפשר חופש יצירה וביטוי על-ידי מזעור נזקי הביורוקרטיה על אמנים ופעילי-תרבות הפועלים במסגרת עמותת בר-קיימא, וכן ליצור מודלים חדשים וברי-קיימא לביטוי וארגון משותף תוך פיתוח שיתופי-פעולה המבוססים על שיתוף קהילה ותמיכת הקהל. העמותה פועלת כפלטפורמה ליוצרים, ומעודדת שימוש בטכנולוגיה, הומור ומיקור-המון לפיתוח יוזמות עצמאיות וחדשניות. באמצעות חיבור בין אמנים, מוסדות תרבות והקהל, אנו פועלים ליצור מגרש-משחקים תרבותי מגוון, תוך מתן מסגרת חופשית ועצמאית לכל אחד מהפרויקטים.
זה מאפשר לפרויקטים הפועלים בבר-קיימא להתמקד ביצירה של אמנות וחוויות המשקפות ויוצרות את התרבות העכשווית בירושלים.
בשנת 2020 מנהלי העמותה לידיה מלטין ונועם כוזר זכו בפרס "נבחרי העיר 2020" ירושלים.
רקע > הקמת העמותה - 2006 - 2011

העמותה הוקמה בשנת 2006, במטרה להמשיך את הפעילות התרבותית שהתקיימה בפאב הדיוואן (פאב), אחד המקומות היחידים שפעלו בירושלים בתקופת האינתיפאדה השנייה, והיווה עוגן תרבותי באותה תקופה. בין העובדים בדיוואן ניתן למנות את שאנן סטריט, וסייד קשוע, ומדי ערב היו מופעים, תקלוטים, סטנד-אפ ועוד.
אולם המקום נסגר בטרם העמותה התחילה לפעול באופן רשמי, ולאחר מחאת האוהלים של שנת 2011, החליטו מייסדי העמותה להפעילה מחדש, כבית לקבוצות רב-תחומיות.
פעילויות העמותה

משרדי העמותה פעלו במקומות שונים במרכז העיר ירושלים, בהם בניין קצין העיר ירושלים, אוגנדה לשעבר במגרש הרוסים, בניין כלל, שם פועל ה"ביורו - סטודיו לאמנות וביורוקרטיה" שמעניק ליווי, ייעוץ, הרצאות והכשרות מקצועיות בתחום ההפקה, הניהול והארגון.
כמו-כן, העמותה מפתחת מודלים כלכליים ברי-קיימא במסגרת "בנקיימא - שותפות משאבים וגורל", וכן מפתחת כלים אינטרנטיים לארגון וניהול פרויקטים ועמותות.
ירושלמית.Jerusalemite.TV
הפקת תוכני וידאו בנושאי תרבות ואמנויות, כולל פנזין אינטרנט חודשי המסקר את הנעשה בתחום התרבות ואמנויות המסך בירושלים
פעילויות העמותה > מוסדות ומתחמי תרבות

מזקקה - מרכז תרבות הכולל אולם הופעות, אולפן הקלטות ובית-קפה, ברחוב שושן 3, ירושלים.
גלריה ברבור - גלריה מקצועית-קהילתית. בשנת 2020 לאחר סיום הליך משפטי מול עיריית ירושליםהגלריה פינתה את המבנה בו שכנה במשך 15 שנה, ועברה למשכן זמני ברחוב שלמה המלך 9, ירושלים
המפעל - בית האמנים "המפעל" הוקם על-ידי קבוצת בית ריק בשנת 2016, ובהמשך הוקמה אגודה שיתופית המנהלת את המתחם כיום.
פעילויות העמותה > מוזיקה

תזמורת הרחוב הירושלמית - תזמורת קלאסית המופיעה במרחב הציבורי ובחללים לא קונוונציונאליים. התזמורת הוקמה בשנת 2014 ומאז שיתפה פעולה עם אמנים צעירים וותיקים כולל ארקדי דוכין, ירון לונדון, אורי אלבוחר, מיכאל גריילסאמר ועוד
ליריק-אופרה - המפיקים מופעי וסדנאות אופרה, כולל כיתות אמן בינ"ל בהשתתפות יוצרים מובילים מהתחום מהארץ ומהעולם.
המקהלה הקאמרית ירושלים
הפיראטיות הפיראטיות - תזמורת רחוב ומחאה לכלי נשיפה ותופים
רעש רקורד'ס - לייבל למוזיקת נויז (מוזיקה) מקומית ופורץ דרך
פסטיבל זיקוק - פסטיבל מוזיקה שנתי המציג את חוד החנית של היצירה המוזיקלית האלטרנטיבית הישראלית והמשלב להקות צעירות ומבטיחות עם אמנים ותיקים ומוערכים במגוון רחב של סגנונות וז'אנרים מוזיקליים. הפסטיבל זוכה להתעניינות תקשורתית וקהל רב המגיע לירושלים מרחבי הארץ ומהווה אירוע שיא של קהילת המוזיקה האלטרנטיבית.
אממ"י - איגוד מוזיקאים ירושלמי.
פעילויות העמותה > ספרות ושירה

עירובין - קובץ ספרותי בעריכת אמיר מנשהוף ורונה ברנס, הכולל יצירות מקור בספרות ושירה, וכן תרגומים מקוריים, בשילוב אמנות חזותית.
הַמּוּסָךְ-מוסף לספרות - מגזין אינטרנטי דו-שבועי לספרות ושירה, הפועל כחלק מאתר הספרייה הלאומית, ומאז שנת 2020 מוכר על ידי משרד התרבות.
פעילויות העמותה > מגזינים אינטרנטיים ופודקאסטים

ערב-רב - מגזין לתרבות ואמנות המסקר ומבקר את המתרחש בזירת האמנות והתרבות בישראל
שלג פודקאסט - אולפן ולייבל לפודקאסטים ותוכן אודיו, אחד המוכרים פודקאסט אגדות אמיתיות, שיתופי פעולה עם מוזיאון ישראל, בית אבי חי ועוד.
קולומבוס - מגזין לאוהבי ואוהבות מוזיקה, שרוצים לגלות מוזיקה חדשה וישנה, מכל הכיוונים.
פעילויות העמותה > תיאטרון ומחול

סטארקצ'ר - קובצת תיאטרון קהילתי המעלה מחזות-זמר באנגלית.
תיאטרון בתזוזה - קבוצת תיאטרון קהילתי המעלה מופעי שייקספיר, פרופורמנז ותיאטרון במרחב הציבורי
פעילויות העמותה > איגודים

איגוד האוצרים - איגוד שהוקם בתקופת הקורונה ומונה כ-100 אוצרים מרחבי הארץ.
פעילויות עבר

אף (מגזין) - מגזין רחוב חודשי בנושא עיצוב, מדיה ותרבות הופץ ברחובות ירושלים, תל אביב ועוד בין השנים 2010 - 2013.
מסיבות ביטחוניות - פנזין מודפס שריכז והפיץ את אירועי התרבות בירושלים, הודפס בין השנים 2002-2007, ולאחר מכן פעל כאתר אינטרנט שיתופי.
דוניא - בית-ספר למוזיקה מזרחית לנוער, שפעל בקטמון ובבית צפאפא, ובשנת 2017 הפך לאגף למוזיקה מזרחית בקונסרבטוריון שליד האקדמיה למוסיקה.
פלמנקה - סטודיו פלמנקו בניהולה של מיכאלה הררי. החל משנת 2017 פועל כחלק ממינהל קהילתי בית הכרם.
סיפורי סבתא - מופע תיאטרון קולינרי עם סבתות ממזרח ומערב העיר. החל משנת 2019 פועל כחלק מעמותת "כולנא".
קולקטיב פנדורה - קולקטיב לתיאטרון חפצים ובובות, שפעל עד שנת 2019.
חדר דימויים - מיני-גלריה שפעלה במתחם המעצבים ברחוב בצלאל.
קבוצת המחול סיגל ארמוזה
קבוצת פואטרי סלאם
הערות שוליים

↑  בר-קיימא לתרבות, אמנות, מוסיקה ושלום ע"ר באתר גיידסטאר
↑  אתר האינטרנט של בר-קימא לתרבות
↑  הילה נהון,הכי ירושלמים וירושלמיות שיש: לראשונה – פרס נבחרי העיר 2020, כל העיר 26.12.2020
↑  עמוד הפייסבוק של "הביורו - סטודיו לאמנות וביורוקרטיה"
↑  אתר בנקיימא - שותפות משאבים וגורל
↑  אתר האינטרנט jerusalemite.tv
↑  ערוץ היוטיוב של jerusalemite.tv
↑  אתר האינטרנט של המזקקה
↑   נעמה ריבה, העליון דחה את בקשת גלריה ברבור למנוע את פינוייה, באתר הארץ, 30 באפריל 2020
↑  אתר האינטרנט של גלריה ברבור
↑  אתר האינטרנט של המפעל
↑  אתר האינטרנט של ליריק-אופרה
↑  אתר האינטרנט של הפיראטיות הפיראטיות
↑  רעש רקורד'ס בבנדקאמפ
↑  אתר האינטרט של פסטיבל זיקוק
↑  אתר האינטרנט של עירובין
↑  אתר האינטרנט של הַמּוּסָךְ מוסף לספרות
↑  אתר האינטרנט של ערב רב (מגזין אמנות)
↑  אתר האינטרנט של סטארקצ'ר
↑  אתר האינטרנט של "תיאטרון בתזוזה"
שמחה גתהון

| --- | --- |

 לידה:  1968 (בת 57 בערך) סרמלה, צפון גונדר, אתיופיה 
 ענף מדעי:  עבודה סוציאלית, חינוך 
 מקום לימודים:  אוניברסיטת בר-אילן 
 מוסדות:  אוניברסיטת בר-אילן  סמינר הקיבוצים 
 פרסים והוקרה:  מדליקת משואה (2022) 
 הערות:  יו"ר מרכז מורשת יהדות אתיופיה
 
שמחה גִּתְהוֹן (נולדה ב-1968) היא המייסדת ויו"ר התאגיד הממלכתי מרכז מורשת יהדות אתיופיה, אחת ממקימי עמותת עלם המסייעת לבני נוער במצבי סיכון ומרצה לחינוך באקדמיה. גתהון הדליקה משואה ביום העצמאות ה-74 למדינת ישראל, ובשנת 2022 נבחרה לרשימת הנשים החזקות ביותר בישראל של מגזין פורבס ישראל.
ביוגרפיה

גתהון נולדה בכפר סרמלה שבמחוז צפון גונדר באתיופיה, בת בכורה לסנאיט ושמשון צגהון, שעבד כמורה ופעיל ציוני. עלתה לישראל בשנת 1984, אחרי שקיבלה היתר לעזוב את אתיופיה ולנסוע ללימודים בארצות הברית. ב-1988, לאחר שנתיים במכינה ובאולפן, החלה גתהון ללמוד לתואר ראשון בעבודה סוציאלית באוניברסיטת בר־אילן. בהמשך למדה גם לתואר שני וב-2011 קיבלה תואר דוקטור בפילוסופיה של החינוך מטעם אוניברסיטת בר-אילן. מאז היא משמשת גם כמרצה בכירה בבית הספר לחינוך במרכז ללימודים אקדמיים אור יהודה, אוניברסיטת בר-אילן ובמכללת סמינר הקיבוצים.
בשנת 2014 מונתה לנציגת הציבור בוועדת סל התרופות לשנים 2014 ו-2015.
בשנת 2022 נבחרה גתהון להדליק משואה בטקס יום העצמאות ה-74 למדינה. בנימוקי הוועדה לבחירת משיאי המשואה נכתב: "מודל לבני ולבנות קהילת יוצאי אתיופיה".
ביוני 2022 הוציאה גתהון ספר ביחד עם עדנה בוסטין בשם "שונים אבל דומים, דומים אבל שונים"
בדצמבר 2022 קיבלה גתהון את אות החוסן מהאקדמית חמדת. (2022)
בפברואר 2023 יצא לאור הספר "עיונים בתולדות בתה ישראל" בעריכתה בשיתוף עם תמר גרדן.
חיים אישיים

גתהון נשואה לזלאלם, בנו של ד"ר טלהון גתהון, שהיה רופא הקהילה באתיופיה. אם לשתי בנות ומתגוררת בחולון. ביתה שקד השתתפה כקצינה העומדת בחזית טקס הדלקת המשואות בשנת 2021. אחיה של גתהון הוא שאול צגהון, חבר מועצת העיר רחובות.
הערות שוליים

↑  41# ד”ר שמחה גתהון - Forbes Israel, באתר Forbes Israel, ‏4 במאי 2022
↑   רוני לינדר, מונתה ועדת סל התרופות ל-2014: מחצית מחבריה - נשים, באתר TheMarker‏, 6 באוקטובר 2013
↑  שונים אבל דומים, דומים אבל שונים באתר עברית
↑  "הסירובים לא חסמו אותי מלהגשים חלומות", באתר ערוץ 7, 6 בדצמבר 2022
↑  עיונים בתולדות בתה ישראל
↑  צפורה רומן, "הקהילה האתיופית לא חלשה. זו טעות גדולה לחשוב כך", באתר ynet, 23 במאי 2021
| --- | --- |
בקרת זהויות :  NLI: 987012356633805171  VIAF: 14168226441352782043   WorldCat (עם VIAF): 14168226441352782043 
גתהון מקבלת את אות החוסן במכללת חמדת
אל סם

| --- | --- |

סמליל העמותה
 תחום:  רווחה
 מדינה:  ישראל ישראל
 מטה הארגון:  תל אביב-יפו 
 מייסדים:  עדה מכנס
 תקופת הפעילות:  1974–2019 (כ־45 שנים)
 www.alsam.org.il
 
עמותת אל - סם היא עמותה המציעה טיפול לבני נוער וצעירים עד גיל 24, שנפגעו משימוש לרעה בסמים או באלכוהול. העמותה נוסדה בשנת 1974 על ידי עדה מכנס.
חזון העמותה הוא לפעול בקרב בני נוער וצעירים לצמצום תופעת השימוש לרעה בסמים ונזקיה לאפשר קבלת טיפול מקצועי לכל נער ונערה המשתמשים בסמים, למשפחתם ולסביבתם הקרובה. מטרות הטיפול הן הקניית יכולת התמודדות עצמאית עם בעיות ומציאת דרכים אלטרנטיביות למיצוי עצמי ללא סמים ואלכוהול, וכן הפסקת השימוש וחזרה לאורח-חיים נורמטיבי, תוך המשך התפתחות והשתלבות תקינה בחברה ובקהילה.
עמותת אל-סם היא עמותה ארצית. כיום לאל-סם 14 סניפים ברחבי הארץ, בהם ניתנים טיפולים, ייעוצים והדרכות לבני נוער, צעירים עד גיל 24 ולהוריהם, בבעיות הקשורות לשימוש לרעה בסמים או באלכוהול.
מטפלי אל-סם הם עובדים סוציאליים, מומחים בתחומי ההתמכרויות והמתבגרים. בנוסף לטיפולים, מקיימים סניפי העמותה פעילות מגוונת בקהילה, הכוללת מניעה באמצעות מרכז המניעה וההסברה הארצי, קבוצות מכוונות טיפול, פרויקטים לעולים ולילדי מכורים, באמצעות העובדים ובעזרת מתנדבי שטח וחברי ההנהלות הציבוריות.
המודל הטיפולי באל-סם מתבסס בעיקרו על טיפול פרטני המשולב בהתייחסות משפחתית-מערכתית. הטיפול הפרטני מתאפיין בגישה המשלבת טיפול מקדם מוטיבציה, גישה ייעוצית ותמיכתית וטיפול קוגניטיבי דינאמי קצר מועד. התערבויות משפחתיות כוללות הדרכת הורים ומפגשים משותפים בין המטפל, הנער/ה וההורים, וזאת במטרה לשפר תקשורת ולאפשר הצבת גבולות וקבלתם, תוך חיזוק הקשר בין המטופל להוריו. בחלק מהמרכזים מתקיימות גם קבוצות טיפוליות לנוער ו/או הורים.
ברמה המערכתית, מתקיים קשר ושיתוף פעולה עם גורמים חינוכיים וטיפוליים במתכונת הרלוונטית לכל אחד ואחד מהמטופלים (שרות מבחן, יועצות ומב"סיות, עובדי פנימיות ועובדי קידום נוער).
מרבית הפעילויות מכוונות הטיפול התבצעו מחוץ למרכזים, כמו בבתי ספר ייחודיים, בכיתות מקדמות בבתי ספר רגילים, במועדוני קידום נוער ובמרכזי נוער ביישובים השונים.
מרכזי אל-סם מפוקחים ומבוקרים על ידי משרד הרווחה, במסגרת החוק לפיקוח על המוסדות לטיפול בנפגעי סמים.
מרכז המניעה וההסברה הארצי: מרכז המניעה וההסברה של עמותת אל-סם, הוקם מתוך כוונה לפרוש בפני בני הנוער, את תוצאות השימוש בסמים ובאלכוהול, מבלי להטיף ומבלי לשפוט. אנו חותרים ליצירת דיאלוג פתוח וכנה בעניין ההתנסות והשימוש בסמים ובאלכוהול, ולחיבור עם בני הנוער בשפתם ומתוך עולמם. כך יוכלו בני הנוער, לקבל את המסרים בלי התנגדויות וחסמים. תקוותנו היא, כי בפעם הבאה שנער או נערה יעמדו בפני פיתוי או לחץ, הם יצליחו לשמוע גם את הקול הקטן, שיחזק ויזכיר את הסיכון אל מול הפיתוי. מרכז המניעה וההסברה של אל-סם מציע תוכניות רבות ומגוונות, ומתאימות לקהלי יעד רבים.
דרכי פעולה

בנוסף לטיפול בפונים ישירות לסניפי אל סם, ניתן בעמותה מענה וטיפול לנוער בסיכון גבוה:
בני נוער בפנימיות: העמותה עומדת כיום בקשר עם מספר רב של פנימיות ברחבי הארץ ונותנת להן מענה מערכתי ומעמיק, הכולל טיפולים פרטניים וקבוצתיים וכן הדרכות מקצועיות לצוות המדריכים והמטפלים.
טיפול בילדים שלפחות אחד מהוריהם משתמש בסמים: כתוצאה מחיים בצל הסם גדלים הילדים באווירה קשה של אי-ודאות, עוני, חוסר תפקוד הורי, חשיפה לשימוש בסמים ולתופעות השפעתם, אי-יציבות בכל תחומי חייהם, חוסר במסגרות תומכות, בית שאיננו מקנה תחושה של סדר וארגון פיזי ונפשי ולעיתים אלימות פיזית ומינית. העמותה מטפלת בילדים שאחד או שני הוריהם מכורים לסמים, זאת על מנת למנוע יצירת דור שני של משתמשים בסמים.
בני נוער בקרב עולים חדשים.
בני נוער בקרב מיעוטים.
בנוסף, העמותה נותנת מענה מקצועי גם להורים שילדיהם משתמשים בסמים וכן גם לאנשי חינוך (מורים, יועצים, מדריכים, קציני מבחן ופסיכולוגים).
מטפלי העמותה הם עובדים סוציאליים אשר עברו הכשרות והתמחות בתחומי גיל ההתבגרות וההתמכרויות. הטיפול בבני הנוער הוא חסוי לחלוטין, דבר המגביר את המוטיבציה לפנות ולבקש עזרה באופן אישי באמצעות העמותה. העמותה מעניקה את שירותיה לכל דורש ללא תנאי קבלה. עלות הטיפול מסובסדת על ידי העמותה עצמה. העמותה מפעילה אתר אינטרנט שדרכו ניתן לקבל ייעוץ אנונימי.
דון פרנץ'

| --- | --- |

 לידה:  11 באוקטובר 1957 (בת 67) הוליהד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1981 
 מקום לימודים:  בית הספר המרכזי לנאום ודרמה בלונדון  Caistor Grammar School  Plymouth College 
 בן או בת זוג:  Mark Bignell (2013–?)  לני הנרי (1984–2010) 
 פרופיל ב-IMDb
 
דון רומה פרנץ' (באנגלית: Dawn Roma French; נולדה ב-11 באוקטובר 1957) היא שחקנית, סופרת, וקומיקאית אנגלייה. היא מוכרת בעיקר מהופעותיה בתוכנית המערכונים "פרנץ' וסונדרס" יחד עם שותפתה ג'ניפר סונדרס, ומתפקידה ג'רלדין גריינג'ר הכומר של הכפר בסיטקום "הכומר מדיבלי". פרנץ' הייתה מועמדת לשבעה פרסי באפט"א לטלוויזיה וזכתה בחברות בבאפט"א עם ג'ניפר סונדרס.
ביוגרפיה

דון רומה פרנץ' נולדה בהוליהד, אנגלסי, ויילס, להורים אנגלים. אביה, דניס ורנון פרנץ' ואמה פליסיטי רומה פרנץ' (שם נעורים או'בריאן) התחתנו ב-1953 בעיר הולדתם פלימות'. היא התחנכה בבית ספר העצמאי סנט דנסטנ'ס אבי. לפרנץ' יש אח, גארי, יליד 1955. אביה שירת בחיל האוויר המלכותי והוצב ב-RAF Valley. כשאביה הוצב ב-RAF Faldingworth היא למדה בבית הספר קאיסטור שבלינקולנשייר. היא קיבלה מלגה שאפשרה לה ללמוד בבית הספר ספנס בניו יורק.
ב-1997 למדה פרנץ' בבית הספר למשחק "Central School of Speech and Drama" שם הכירה את ג'ניפר סונדרס השותפה העתידית שלה בסדרות קומיות בטלוויזיה. שתיהן הגיעו מרקע דומה כיוון שהאבות של שתיהן שרתו בחיל האוויר המלכותי (RAF). הן גדלו באותו בסיס והייתה להן חברה משותפת, אם כי השתיים לא נפגשו לפני כן. בתחילה צמד הקומיקאיות לא חיבבו זו את זו. פרנץ' רצתה להיות מורה לדרמה וסונדרס תיעבה את הרעיון ולא אהבה את פרנץ' על היותה נלהבת ובטוחה בדרכה.
בהיותן בקולג' היו פרנץ' וסונדרס גרו יחד. שותפיהם לדירה שכנעו אותן ליצור קומדיה כחלק מהפרויקטים בלימודים. הן הפכו לחברות אחרי ששוחחו בפעם הראשונה שיחה רצינית. בהיותה בקולג' נפרדה פרנץ מהארוס שלה דייוויד סמיית', שהיה קצין בצי המלכותי הבריטי. אחרי סיום לימודיהן שיחקו פרנץ' וסונדרס במופע בשם "Menopause Sisters", שבו בין שאר הן שמו טמפונים באוזניים. הן זכו להכרת הקהל כשהופיעו עם חבורת הקומיק סטריפ (אנ') כחלק מהסצנה של "הקומדיה האלטרנטיבית" (אנ') בתחילת שנות ה-80 של המאה העשרים.
פרנץ' כתבה אוטוביוגרפיה בצורת רומן מכתבים שהיה לרב-מכר בשם "Dear Fatty". הספר יצא לאור ב-2008. בראיון ב"מופע של פול או'גריידי" אמרה פרנץ' כי "Fatty" (שמנה) היה הכינוי שלה לג'ניפר סונדרס, כבדיחה על המשקל שלה עצמה.
ביוגרפיה > טלוויזיה

הופעת הבכורה של פרנץ' בטלוויזיה הייתה ב-1982 כשהופיעה בסדרת "הקומיק סטריפ" של ערוץ 4 בפרק "Five Go Mad in Dorset". כל פרק הוקדש לסיפור אחד שלם. בנוסף לפרנץ' וסונדרס השתתפו בתוכנית פיטר ריצ'רדסון, ריק מייאל, רובי קולטריין ואדריאן אדמונדסון. פרנץ שיחקה ב-27 מתוך 37 הפרקים של הסדרה וכתבה שנים מהם. פרק אחד היה פרודיה על מערבוני ספגטי והשני סרט בשחור לבן על בחור אידיוט חסר תקנה. להכרה רחבה יותר זכתה פרנץ' ב-1981 כשהמפיק מרטין לואיס הקליט אלבום של "הקומיק סטריפ" שכלל מערכונים של פרנץ' וסונדרס. האלבום יצא לאור בחברת Springtime!/Island Records בספטמבר 1981. בשנת 1985 השתתפה פרנץ' יחד עם סונדרס טרייסי אולמן, ורובי וקס בסיטקום "Girls on Top" אודות ארבע נשים אקסצנטריות החולקות דירה בלונדון.
פרנץ' הייתה שותפה לכתיבה וכיכבה לצדה של סונדרס בסדרה הקומית "פרנץ' וסונדרס" ששודרה לראשונה ב-1987. בתוכנית גילמו השתיים דמויות של ידוענים רבים בהם את מדונה, שר, קתרין זיטה-ג'ונס ולהקת ספייס גירלז. בנוסף עשו השתיים פרודיות על הסרטים "שר הטבעות", "מלחמת הכוכבים" ו"הארי פוטר וחדר הסודות". תוכנית המערכונים האחרונה של פרנץ' וסונדרס "A Bucket o' French & Saunders" עלתה לשידור ב-8 בספטמבר 2007.
פרנץ' וסונדרס ניהלו גם קריירות נפרדות. מ-1991 ועד 1999 כיכבה פרנץ' בסדרה "Murder Most Horrid" בה גילמה בכל פרק דמות אחרת, לפעמים בדמות הרוצח, לפעמים הקורבן ולפעמים שניהם. ב-2002 שיחקה פרנץ' בדרמה הקומית "טד ואליס". בסדרה המתרחשת באזור האגמים מגלמת פרנץ' אישה המתאהבת בחייזר. עוד הופיעה פרנץ' בסיטקום "Wild West" של ה-BBC יחד עם קתרין טייט בו היא מגלמת אישה המתגוררת בקורנוול שהיא לסבית, לאו דווקא מתוך דחף טבעי אלא יותר מחוסר ברירה. הסדרה לא זכתה להצלחה רבה וירדה מהמסך ב-2004.
התפקיד הגדול שלה היה בסדרה הפופולרית של ה-BBC "הכומר מדיבלי" שריצ'רד קרטיס יצר עבורה. היא כיכבה בתפקיד ג'רלדין גריינג'ר, כומר אשה בכפר קטן בשם דיבלי. בפרק האחרון של הסדרה, שהציג את טקס הנישואים של ג'רלדין, צפו כ-12.3 מיליון איש. ב-2013 שיחקה פרנץ' בפרק קצר נוסף של "הכומר מדיבלי" לצדו של דמיאן לואיס במסגרת ה"קומיק ריליף". על הופעתה בפרק האחרון הייתה פרנץ' מועמדת לפרס באפט"א.
בסדרה הקומית "ג'אם וג'רוזלם" מגלמת פרנץ' אישה בשם "רוזי" הסובלת הפרעת זהות דיסוציאטיבית ולה אלטר אגו בשם "מרגרט". בסדרה מככבת סו ג'ונסטון בתפקיד הראשי ומשתתפות גם ג'ניפר סונדרס (שיצרה וכתבה את הסדרה) בתפקיד קרוליין וג'ואנה לאמלי בתפקיד דלילה. בסדרה "הממלכה הקטנה" השתתפה פרנץ' בתפקיד אורח וגילמה את אמו של ויקי פולארד. היא גם הופיעה בפרק ספיישל של "הממלכה הקטנה", שבו השתתפו ידוענים אחדים, וששודר ב-BBC במסגרת ה"קומיק ריליף". פרנץ' שיחקה בתפקיד ברמנית לסבית יחד עם דאפיד תומאס (מאט לוקאס).
ב-2006 הופיעה פרנץ' בפרק "Sleeping Murder" במסגרת סיפורי "גברת מארפל" על פי הספרים של אגאתה כריסטי. ב-2008 שיחקה בתפקיד קרוליין ארלס בדרמה הטלוויזיונית "הדרך לקנדלפורד". על הדמות של קרוליין אמרה פרנץ' "זו דמות די תוססת, היא די קיצונית, שותה יותר מדי, צוחקת יותר מדי ושרה יותר מדי. אבל היא אוהבת מאוד את בני משפחתה. היא רק מגזימה לפעמים". ב-2010 כיכבה פרנץ' לצדו של אלפרד מולינה בסדרה "רוג'ר וואל הגיעו".
פרנץ' השתתפה בסרטי הקומדיה הקצרים "Little Crackers" ששודרו בחג המולד 2010.
בדצמבר 2011 הופיעה פרנץ' בתוכניתו של מייקל בובלה "Home For Christmas". ביולי 2012 הייתה שופטת בתוכנית של ITV "סופרסטאר".
ביוגרפיה > קולנוע ותיאטרון

בקולנוע שיחקה פרנץ' בתפקיד "הגברת השמנה" בעיבוד ל"הארי פוטר והאסיר מאזקבאן" והחליפה את אליזבת ספריגס שגילמה את הדמות בסרט הראשון בסדרה. השחקן לני הנרי, בעלה של פרנץ' באותה עת, דיבב את "הראש המצומק" באותו סרט. ב-2005 דיבבה פרנץ' את גברת ביבר (בונה) בסרט "סיפורי נרניה: האריה, המכשפה וארון הבגדים" המבוסס על ספרו של ק.ס. לואיס.
ב-2010 דיבבה את אנג'י הפיל בסרט המצויר "ג'ננה בסוואנה" (Animals United).
בתיאטרון שיחקה פרנץ' במחזות "חלום ליל קיץ", "My Brilliant Divorce" וב-"Smaller" העוסק במורה בבית ספר המטפלת באמה הנכה. בינואר 2007 גילמה את דמות הדוכסית קרקנטרופ באופרה "בת הגדוד" מאת גאטנו דוניצטי בבית האופרה המלכותית, קובנט גארדן. בתפקידים הראשיים בהפקה הופיעו זמרת הסופרן נטלי דסיי (אנ') והטנור חואן דייגו פלורס. ב-2010 הופיעה פרנץ' שוב באותו תפקיד בהפקה מחודשת של האופרה בקובנט גארדן.
ב-2014 יצאה לסיור הופעות בתוכנית בשם "30 מיליון דקות". שם המופע מרמז על הגיל שלה בדקות בשנת 2014 בתאריכים 25 - 26 באוקטובר.
ביוגרפיה > חיים אישיים

ב-20 באוקטובר 1984 התחתנה פרנץ' עם השחקן לני הנרי בקובנט גרדן שבלונדון. השניים אמצו בת בשם בילי.
ב-6 באפריל 2010 הודיעו פרנץ' והנרי שהם נפרדים אחרי 25 שנות נישואים. בני הזוג התגרשו ב-2010.
ב-2011 החלה פרנץ' לצאת עם מארק בינגל, והם התחתנו ב-2013.
פרנץ' תומכת במפלגת הלייבור.
פרסים ומועמדויות > פרסי באפט"א

1989 - מועמדות לפרס באפט"א לטלוויזיה להופעה הטובה ביותר בבידור קל על הופעתה בסדרה "פרנץ' וסונדרס"
1991 - מועמדות לפרס באפט"א לטלוויזיה להופעה הטובה ביותר בבידור קל על הופעתה בסדרה "פרנץ' וסונדרס"
1998 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
2000 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
2001 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
2007 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
2009 - זכתה בחברות באקדמיה הבריטית לאומנויות הקולנוע והטלוויזיה יחד עם ג'ניפר סונדרס.
2011 - מועמדות לפרס באפט"א להופעה הטובה ביותר בתפקיד קומי על הסדרה "רוג'ר וואל הגיעו"
פרסים ומועמדויות > פרסי הקומדיה הבריטית

1997 - זכייה בפרס הקומדיה הבריטית לשחקנית הקומית הטובה ביותר עבור הסדרה "הכומר מדיבלי"
1998 - מועמדות לפרס הקומדיה הבריטית לשחקנית הקומית הטובה ביותר עבור הסדרה "הכומר מדיבלי"
2011 - מועמדות לפרס הקומדיה הבריטית לשחקנית הקומית הטובה ביותר עבור הסדרה "פסיכו-וויל"
פרסים ומועמדויות > פרסי הטלוויזיה הלאומית

1998 - מועמדות לפרס הטלוויזיה הלאומית לשחקנית הקומית הפופולרית ביותר עבור "הכומר מדיבלי"
2000 - מועמדות לפרס הטלוויזיה הלאומית לשחקנית הקומית הפופולרית ביותר עבור "הכומר מדיבלי"
2002 - מועמדות לפרס הטלוויזיה הלאומית לשחקנית הקומית הפופולרית ביותר עבור "טד ואליס"
2003 - מועמדות לפרס הטלוויזיה הלאומית לשחקנית הקומית הפופולרית ביותר עבור "Wild West"
פרסים ומועמדויות > פרסים אחרים

1991 - זכתה בפרס "Writers' Guild of Great Britain" על "פרנץ' וסונדרס"
2001 - סרבה לקבל תואר קצין מסדר האימפריה הבריטית (OBE) יחד עם ג'ניפר סונדרס
2002 - זכתה בפרס ורד הזהב "Rose d'Or Light Entertainment Festival Award" בשיתוף עם ג'ניפר סונדרס